Vaatasin veelkord üle oma postitused ja kursusel läbitud teemad. õpilepingus olen kirjutanud, et hinnangu omandatu kohta saan anda kursuse lõpus loodud materjali põhjal.
Meie rühmatöö ristsõnade teemal sai üsna kvaliteetne ja selle koostamisel oli hea silmas pidada erinevaid kursuse käigus läbitud teemasid: autoriõigusi, kursuse kvaliteedinõudeid ja viitamist. Kindlasti on ruumi ka arenguks.
Kasulik oli katsetada testide koostamise vahendeid ning luua e-raamatut. Lõpuks selgus, et minu valitud vahend polnudki päris õige, kuid katsetan kindlasti edaspidi ka ehtsaid e-raamatu loomise vahendeid.
Kursuse ülesehitus oli sobiv, ülesandeid ja kohtumisi oli piisava sagedusega.